Ric Ocasek | WGOM
Video September 23, 2019 DK
41 Users Online: nibbish, Zee German, hungry joe, The Dread Pirate, bhiggum, Beau, ben, CarterHayes, 1 Guest, 32 Bots Annah het gekerk | Woorde
Annah het gekerk
“Môre Annah, gaan dit goed – hoe was jou naweek?”
en Annah, staan met groot glimlag en vertel
“More Madoepie, dit was goed die naweek.
Ek het gekerk. Ons het mooi geloop maar dai kerk van ons is net biesnies!”
..en haar glimlag verdwyn in verontwaardiging.
My ‘ hoe nou so’ is die lont
“Ma Doepie , onse kerk – ons gee mos ok die tiende. Ons Moruti sê ons moet die geld by koevert sit met jou naam en adres, maar ekke , ek maak nie so. Ek sit net my geld, ek skryf neks, die Here hy weet mos wat sit Annah daarbinne.
Dan staan die Moruti doer voor en hy vat my koevert en hou so in die lug , en wys .. en hy vra hard, wie s’n is dit die? dan ek blystil..en die Moruti hou aan – en dan ek sê dai een van die Here weet, dan die Moruti bly stil…
MaDoepie ons het altyd as ons sing, die geld by die bordjies gegooi( kollekte).maar toe sê Moruti, nee beter ons sit dit op die tafel. Moruti staan agter die tafel . ( -en Annah beduie hoe hy waardig met hande gevou staan kop nederig effe gebuig , gesig darem op die tafel gerig met die offerandes ten aanskoue)
Nou ons loop almal rytjies. MaDoepie die mense gooi die R100 en R200 en so aan, dan as die man R100 of groter neersit , hy kyk (die predikant) dan hy sit sy hand op dai man se kop en seën hom …hy bid maar as arme ou Annah haar R10 gee, dan hy mak my niks- hy vou net sy hande , hy kyk my nie by my oog nie.
Auk, dai is net biesnies.”
Ag Annah dit is darem vreeslik hartseer”
” Maar Petrus (Annah se eersgeborene , die slimme!) hy vertel vir die Moruti dai in die Bybel van die vrou wat net pennie gehad het , haar alles , en gegee het -toe sê die Moruti
“Jy moenie met die storiekie by my aankom nie, dai was dai tyd nou werk ons met hierdie tyd”
“Was baie lekker by die kerk- ek het my mooi hoed opgesit, almal het gevra en waar kry jy elke Sondag so mooi hoed..en ek het die kraletjie omgehang ..die persentjie een , oe ek het so smart gelyk!”
Vrolik seëvierend !
16 comments on “Annah het gekerk”	coetzee2014	Oktober 20, 2016
Ja, daardie tiende, soek die moruti, maar oral.
Antwoord	Toortsie	Oktober 20, 2016
Antwoord	ddupl3ss1s	Oktober 20, 2016
Ai wat sal mens nou sê..ek vertel vir Annah sy moet onthou dit wat sy vir haar buurvrou doen is ook groot tiende..die mededeelsaamheid en so aan
Antwoord	ekmyselff	Oktober 20, 2016
Ag Annah geniet aantrek, en dele van die kerk, daai Moruti maak nie mooi nie, God sal wel vir Annah seen.
Annah kan so heerlik vir Mia wys hoe hul dans in hul kerk, ek gun haar die vreugde wat sy ervaar. LikeLike
Antwoord	travel460	Oktober 20, 2016
Jong Annah, kerk wat so biesnies geraak het, daai is vir my nou ñ storie wat omkrap, en diep krap.
Ek probeer haar oortuig dat die nederigste en opregste persoon soms meer seën kry. LikeLiked by 1 person
Antwoord	Abrie Joubert	Oktober 20, 2016
Hierdie tipe manipulasie is so tragies. God manipuleer nie. As mense voel dat iets “verwag word” en dan dit wat verwag word boonop geseen word, word die hart van Christus verag.
Ek is verstom hoe gebeur dit in kerke, amper soos afkoop van sonde!
Of dan die moderne weergawe – aankoop van seëninge
perdebytjie	Oktober 20, 2016
Dit is nou loutere intimidasie!Daardie moruti steek heel waarskynlik baie van die geld in sy eie sak.Die tragedie is dat hierdie eenvoudige Annah eintlik dwarsdeur hom sien,maar sy is so gebreinspoel om respek te hê vir geestelikes,dat sy maar stilbly.
Verstommend die invloed wat hul predikante het, baie baie ryk , sy vrou wil nie meer hier woon nie, glo iewers in Sandton ..kan jy nou meer..
Antwoord	rondomtaliedraai	Oktober 20, 2016
Ek kan my voorstel watter politieke party moruti ondersteun
Haijaijai! LikeLiked by 1 person
Antwoord	Tannie Frannie	Oktober 20, 2016
So ver soos wat ek lees, dink ek aan die weduwee wat als gegee het wat sy gehad het…en toe vee die prediker daardie verhaal eenvoudig eenkant toe! Mag Annah se opregte, vreugdevolle geloof tog nie hierdeur gedemp word nie – g’n wonder ons word so teen Mammon gewaarsku nie.
Ek was verstom , die prediker se doene en late!
This entry was posted on Oktober 20, 2016 by ddupl3ss1s in Gedagtes vir die dag..	Kortskakel